system
Răspunde în limba română, în stilul Wikipedia, cat mai corect gramatical.
user
Ce poți spune despre 1148?
assistant


1148 (MCXLVIII) a fost un an bisect al calendarului iulian.

Evenimente 
 22 martie: Deschiderea conciliului de la Reims: papa Eugeniu al III-lea declară continuarea reformelor începute de Grigore al VII-lea.
25 martie: Regele Ludovic al VII-lea al Franței și regina Eleanor de Aquitania ajung la Antiohia, unde sunt primiți de către principele Raymond de Poitiers, unchiul lui Eleanor; propunerea principelui de a se organiza un atac asupra Alepului, sprijinită de regină, este însă respinsă de Ludovic, care intenționează continuarea călătoriei către Ierusalim; neînțelegerile din sânul familiei regale conduc la ridicarea problemei divorțului dintre Ludovic și Eleanor.
 15 iunie: Arnaldo da Brescia, conducătorul Republicii de la Roma, este excomunicat.
 24 iulie: Cruciații încep asediul Damascului; orașul este înconjurat și toate încercările asediaților de a-l părăsi sunt respinse.
24 iunie: Se întrunește conciliul cruciaților de la Accra, prin care se hotărăște atacarea Damascului.
 26 iulie: La apelul lui Moinuddin Unar, guvernatorul Damascului, cavaleri turci, kurzi și arabi ajung în flancul nordic al cruciaților, hărțuindu-i; se anunță sosirea în curând de consistente ajutoare pentru cei asediați din partea lui Nur ad-Din din Alep și a fratelui acestuia, Saifeddin din Mosul; în fața noii situații, cruciații germani ai lui Conrad al III-lea sunt convinși să se îndepărteze din Damasc; cruciații se retrag și revin la Ierusalim; asediul Damascului se încheie cu un insucces pentru cruciați, marcând totodată eșecul Cruciadei a doua.

Nedatate 
ianuarie: Participanții la Cruciada a doua sunt înfrânți de către selgiucizi în confruntarea de la muntele Cadmos, în Pisidia, însă continuă înaintarea către Ierusalim.
 martie: Confruntat cu expediția normandă a regelui Roger al II-lea al Siciliei, împăratul bizantin Manuel I Comnen este nevoit ca, pentru a le obține sprijinul, să acorde venețienilor mai multe privilegii comerciale.
 mai sau iunie: Cordoba este recuperată de către almohazii din Spania.
 iunie: Regele Ludovic al VII-lea al Franței și regina Eleanor de Aquitania ajung la Ierusalim, unde se întâlnesc cu cruciații conduși de împăratul Conrad al III-lea de Hohenstaufen.
 iunie-iulie: Conduși de regele Roger al II-lea, normanzii din Sicilia ocupă noi puncte strategice pe litoralul oriental al Tunisiei (Ifriqiya), Mahdia, Susa, Sfax cad rând pe rând din mâinile musulmanilor; Tunisia se deschide comerțului întreprins de negustorii din Genova și Pisa.
Campania împăratului bizantin Manuel I Comnen împotriva cumanilor.
 Contele Ramon Berenguer al IV-lea de Barcelona ocupă de la mauri Tortosa.
 Cruciații anglo-flamanzi cuceresc Oran, în Algeria.
 Mai multe orașe din Africa de nord (Meknes, Sijilmassa, Ceuta) se răscoală împotriva dominației almohade.
 Regele Afonso I al Portugaliei cucerește Abrantes de la mauri.

Arte, științe, literatură și filozofie 
 Anna Comnena scrie Alexiada, o biografie a tatălui autoarei, împăratul bizantin Alexios I Comnen.
 După cucerirea Cordobei de către almohazi, familia rabinului și medicului Moses Maimonide se decide să se retragă la Fes, în Maroc.
 Puternică dezvoltare a industriei mătăsii în Sicilia, în timpul regelui Roger al II-lea, ca urmare a deportării experților din Bizanț.

Înscăunări 
 30 august: Umberto al III-lea, conte de Savoia (1148-1189).

Nașteri 

 Bela al III-lea, rege al Ungariei (d. 1196).
 Cencio Savelli, viitor papă Honoriu al III-lea (d. 1227)
 Hugues al III-lea, duce de Burgundia (d. 1192)
 Jean de Brienne, rege al Ierusalimului și împărat latin de Constantinopol (d. 1237)
 Qiu Chuji, filosof taoist chinez (d. 1227).

Decese 
 6 ianuarie: Gilbert de Clare, primul conte de Pembroke (n. 1100).
 21 august: Guillaume al II-lea, conte de Nevers (n.c. 1089).
 30 august: Amedeo al III-lea, conte de Savoia (n. 1095).
 8 septembrie: Guillaume de Saint-Thierry, călugăr, teolog și filosof francez (n. ?)
 17 septembrie: Conan al III-lea, duce de Bretagne (n. 1070).
 2 noiembrie: Malahie de Armagh, sfânt irlandez (n. 1094).
Abu Bakr ibn al-Arabi, jurist și istoric arab (n. 1076)
 Alphonse I, conte de Toulouse (n. 1103).
Ari Porgilsson, scriitor și teolog islandez (n. 1067)
 Jaufre Rudel, poet și trubadur francez (n. 1125)
Kabul Han, conducător mongol (n. 1100)
 Pietro Barliario, medic și alchimist italian (n. 1055)
Renaud al III-lea de Burgundia (n. 1093)
 Roger al III-lea de Apulia, fiul lui Roger al II-lea al Siciliei (n. 1118)

Vezi și 
 Listă de conducători de stat din 1148

1148